
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 584 


27 Απριλίου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση του Οργανισμού Εσωτερικής Υπηρεσίας του 
Ν.Π.Δ.Δ. «Βρεφονηπιακός - Παιδικός Σταθμός» Δή¬ 
μου Ηλιούπολης. 1 

Σύσταση Νομικού Προσώπου στο Δήμο Πέτρας με την 
ονομασία «Σχολική επιτροπή» Δημοτικού - Νηπια¬ 
γωγείου . 2 

Σύσταση Νομικού Προσώπου στο Δήμο Πέτρας με την 
ονομασία «Σχολική επιτροπή» Λυκείου - Γυμνασίου 
Πέτρας. 3 


ΑΠΟΦΑΣΕΙ Σ 

Αριθ. 14934 

Έγκριση του Οργανισμού Εσωτερικής Υπηρεσίας του 
Ν.Π.Δ.Δ. «Βρεφονηπιακός - Παιδικός Σταθμός» Δήμου 
Ηλιούπολης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1. Τις διατάξεις του άρθρου 12 του Ν. 1188/91, όπως 
τροποποιήθηκαν με τις όμοιες του άρθρου 8 παρ. 5 του Ν. 
2307/95. 

2. Τις διατάξεις του άρθρου 8 του Ν. 2503/97. 

3. Την 58/2000 απόφαση του Δημοτικού Συμβουλίου Δή¬ 
μου Ηλιούπολης, με την οποία εκφράζει τη σύμφωνη γνώ¬ 
μη του για την 13/2000 απόφαση του Διοικητικού Συμ¬ 
βουλίου του Ν.Π.Δ.Δ. «Βρεφονηπιακός - Παιδικός Σταθ¬ 
μός» Δήμου Ηλιούπολης. 

4. Τη σύμφωνη γνωμοδότηση του Υπηρεσιακού Συμ¬ 
βουλίου που διατυπώθηκε στο 2/8.3.2000 πρακτικό του, 
αποφασίζουμε: 

Εγκρίνουμε την 13/2000 απόφαση του Διοικητικού Συμ¬ 
βουλίου του Ν.Π.Δ.Δ. «Βρεφονηπιακός - Παιδικός Σταθ¬ 
μός» Δήμου Ηλιούπολης που αφορά ψήφιση του Οργανι¬ 
σμού Εσωτερικής Υπηρεσίας του, ως εξής: 


ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
«ΒΡΕΦΟΝΗΠΙΑΚΟΥ - ΠΑΙΔΙΚΟΥ ΣΤΑΘΜΟΥ» 
ΔΗΜΟΥ ΗΛΙΟΥΠΟΛΗΣ 

ΑΡΘΡΟ 1 

ΓΕΝΙΚΗ ΔΙΑΤΑΞΗ 

Το ΝΠΔΔ του Δήμου Ηλιούπολης με τίτλο «Βρεφονη¬ 
πιακός - Παιδικός Σταθμός» συστάθηκε με την αρ. 1683 
ΦΕΚ 155/Β/24-2-99 συστατική πράξη και προέρχεται από 
την συνένωση των Α,Β,Γ,Δ,Ε,ΣΤ και Ζ Παιδικών Σταθμών 
του Δήμου Ηλιούπολης οι οποίοι συστάθηκαν σε ΝΠΔΔ με 
τις 10455,10457,10458,10459, 10460,10461 και 10462 
(ΦΕΚ 206/Β/5-3-98) συστατικές πράξεις αντίστοιχα. 

Ο «Βρεφονηπιακός - Παιδικός Σταθμός» Δήμου Ηλιού¬ 
πολης έχει έδρα το Δημοτικό Κατάστημα και περιλαμβά¬ 
νει επτά (7) παραρτήματα, τα οποία μπορούν να αυξηθούν 
ή να συμπτυχθούν με απόφαση του Δ.Σ. 

Σκοπός του Νομικού Προσώπου είναι να εξυπηρετήσει 
τους εργαζόμενους γονείς και να αποτελέσει κέντρο κοι¬ 
νωνικής πολιτικής και βοήθειας, με την εφαρμογή εξειδι- 
κευμένων προγραμμάτων, να παρέχει αγωγή στα παιδιά 
προσχολικής ηλικίας ώστε να τα βοηθήσει να ενταχθούν 
ομαλά από την οικογενειακή ζωή στο Δημοτικό σχολείο. 
Επίσης να βοηθήσει στη σωματική, νοητική, συναισθημα¬ 
τική και κοινωνική ανάπτυξη των παιδιών, προκειμένου να 
αποκτήσουν συνήθειες πολιτισμένου ατόμου με ελεύθε¬ 
ρη σκέψη. Τέλος να παρέχει αντισταθμιστική αγωγή, εξα¬ 
λείφοντας κατάτο δυνατόντις διαφορές που προκύπτουν 
από το κοινωνικό, οικονομικό, μορφωτικό επίπεδο τωνγο- 
νιών τους (παιδιά εργαζομένων κυρίως των οικονομικά 
ασθενέστερων στρωμάτων). Με δεδομένα όλα τα παρα¬ 
πάνω συγκροτούμε τις υπηρεσίες του Νομικού Προσώ¬ 
που «ΒΡΕΦΟΝΗΠΙΑΚΟΣ - ΠΑΙΔΙΚΟΣ ΣΤΑΘΜΟΣ» ως εξής: 

ΑΡΘΡΟ 2 

ΟΡΓΑΝΟΓΡΑΜΜΑ & ΔΙΑΡΘΡΩΣΗ ΥΠΗΡΕΣΙΩΝ 

1. ΟΡΓΑΝΟΓΡΑΜΜΑ 

Το Οργανόγραμμα του ΝΠΔΔ «Βρεφονηπιακός - Παιδι¬ 
κός Σταθμός» Δήμου Ηλιούπολης είναι το παρακάτω: 

Α. ΠΡΟΕΔΡΟΣ 

Β. ΑΝΤΙΠΡΟΕΔΡΟΣ 

Γ. Δ/ΝΣΗ ΔΙΟΙΚΗΤΙΚΩΝ - ΟΙΚΟΝΟΜΙΚΩΝ ΥΠΗΡΕΣΙΩΝ 
& ΒΡΕΦΟΝΗΠΙΑΚΟΥ - ΠΑΙΔΙΚΟΥ ΣΤΑΘΜΟΥ. 

2. ΔΙΑΡΘΡΩΣΗ ΥΠΗΡΕΣΙΩΝ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


Οι υπηρεσίες του Νομικού Προσώπου Δήμου Ηλιού¬ 
πολης με την επωνυμία «ΒΡΕΦΟΝΗΠΙΑΚΟΣ - ΠΑΙΔΙΚΟΣ 
ΣΤΑΘΜΟΣ» συγκροτούνται ως εξής: 

ΔΙΕΥΘΥΝΣΗ ΔΙΟΙΚΗΤΙΚΩΝ & ΟΙΚΟΝΟΜΙΚΩΝ ΥΠΗ¬ 
ΡΕΣΙΩΝ ΒΡΕΦΟΝΗΠΙΑΚΟΥ- ΠΑΙΔΙΚΟΥ ΣΤΑΘΜΟΥ 

Α. ΤΜΗΜΑ ΔΙΟΙΚΗΤΙΚΩΝ & ΟΙΚΟΝΟΜΙΚΩΝ ΥΠΗ¬ 
ΡΕΣΙΩΝ 

1. Γραφείο Διοικητικού (Πρωτοκόλλου, Διεκπεραίω¬ 
σης Αρχείου, Διοικητικού Συμβουλίου, Προσωπικού). 

2. Γραφείο Λογιστηρίου, Προμηθειών, Περιουσίας και 
Διαχείρισης Υλικού. 

Β. ΤΜΗΜΑ ΒΡΕΦΟΝΗΠΙΑΚΟΥ - ΠΑΙΔΙΚΟΥ ΣΤΑΘΜΟΥ 

1. Γραφείο Βρεφονηπιοκόμων, Παιδικών δραστηριο¬ 
τήτων και εργασιών. 

2. Γραφείο λοιπού προσωπικού (Μάγειροι, καθαρί¬ 
στριες κ.λπ.). Διευκρινίζεται ότι τα γραφεία των τμημά¬ 
των είναι λειτουργικά και όχι ανεξάρτητα. 

ΑΡΘΡΟ 3 

ΣΤΕΛΕΧΩΣΗ ΤΟΥ ΝΠΔΔ «ΒΡΕΦΟΝΗΠΙΑΚΟΣ - ΠΑΙΔΙ¬ 
ΚΟΣ ΣΤΑΘΜΟΣ» 

Προσωπικό Δημοσίου Δικαίου 

Α. Διοικητικό Προσωπικό 

• Μια (1) θέση ΠΕΙ Διοικητικού, με βαθμό Δ-Α. 

• Δύο (2) θέσεις ΤΕ 17 Τεχν. Διοικητικών - Λογιστικών 
με βαθμό Δ-Α. 

• Δύο (2) θέσεις ΔΕ 1 Διοικητικού με βαθμό Δ-Α. 

Β. Παιδαγωγικό Προσωπικό 

• Πέντε (5) θέσεις του κλάδου ΠΕ Νηπιαγωγών με βαθ¬ 
μό Δ-Α στην οποία θα ενταχθεί η μία (1) Νηπιαγωγός του 
κλάδου ΠΕ Νηπιαγωγών που υπηρετεί. 

• Έντεκα (11) θέσεις του κλάδου ΤΕ 16 Νηπιαγωγών 
με βαθμό Δ-Α στις οποίες θα ενταχθούν οι έντεκα (11) 
του κλάδου ΤΕ Νηπιαγωγών (προσωρινώς) που υπηρε¬ 
τούν. 

• Δέκα (10) θέσεις του κλάδου ΤΕ 9 Βρεφονηπιοκόμων 
με βαθμό Δ-Α στις οποίες θα ενταχθούν οι έξι (6) του κλά¬ 
δου ΤΕ Βρεφονηπιοκομίας που υπηρετούν. 

• Έξι (6) θέσεις του κλάδου ΔΕ8 Βοηθών Βρεφοκόμων 
Παιδοκόμων με βαθμό Δ-Α. 

Γ. Λοιπό Προσωπικό 

• Επτά (7) θέσεις του κλάδου ΔΕ32 μαγείρων με βαθ¬ 
μό Δ-Α. 

• Έξι (6) θέσεις του κλάδου ΥΕ14 βοηθητικού προσω¬ 
πικού μαγειρείου με βαθμό Ε-Β στις οποίες θα ενταχτούν 
οι έξι (6) του κλάδου ΥΕ1 βοηθητικού προσωπικού- μα- 
γειρισσών που υπηρετούν. 

• Δεκατέσσερις (14) θέσεις του κλάδου ΥΕ16 προσω¬ 
πικού καθαριότητος με βαθμό Ε-Β στις οποίες θα εντα¬ 
χθούν οι οκτώ (8) του κλάδου ΥΕ2 βοηθητικών εργασιών- 
καθαριότητας που υπηρετούν. 

Μετά τη δημοσίευση του παρόντος θα γίνει και η έντα¬ 
ξη των υπηρετούντων με διαπιστωτική πράξη Προέδρου 
του ΝΠΔΔ «Βρεφονηπιακός - Παιδικός Σταθμός» Δήμου 
Ηλιούπολης, η οποία θα δημοσιευθεί στην Εφημερίδα 
της Κυβερνήσεως. 

Δ. Προσωπικό Ιδιωτικού Δικαίου Αορίστου Χρόνου 

Οι θέσεις κενούμενες με οποιονδήποτε τρόπο μετα- 
τρέπονται σε θέσεις μονίμων υπαλλήλων αναλόγως της 
ειδικότητας. 

1. Βοηθός βρεφοκόμου θέση μία (1) η οποία κενούμε- 
νη μετατρέπεται σε θέση του κλάδου ΔΕ8 βοηθών-βρε- 
φοκόμων-παιδοκόμων με βαθμό Δ-Α. 


2. Βοηθητικό προσωπικό μαγειρείου μία θέση (1) η 
οποία κενούμενη μετατρέπεται σε θέση του κλάδου ΥΕ14 
βοηθών μαγειρείου με βαθμό Ε-Β. 

3. Προσωπικό βοηθητικώνεργασιών-καθαριότητας δύο 
(2) θέσεις οι οποίες κενούμενες μετατρέπονται σε θέσεις 
του κλάδου ΥΕ16 προσωπικού καθαριότητας με βαθμό Ε- 
Β. 

Ε. Προσωπικό Ιδιωτικού Δικαίου Ορισμένου Χρόνου 
(Εποχιακό προσωπικό για περιπτώσεις ανάγκης). 

• Τρεις (3) θέσεις ΤΕ9 Βρεφονηπιοκομίας. 

• Δύο (2) θέσεις ΔΕ32-Μαγείρων. 

• Δύο (2) θέσεις ΥΕ14 Βοηθητικού προσωπικού Μαγει¬ 
ρείου. 

• Δύο (2) θέσεις ΥΕ16 Προσωπικού Καθαριότητος. 

• Μια (1) θέση ΤΕ2 Κοινωνικής Λειτουργού. 

Ο αριθμός των θέσεων κατά ειδικότητα θα εγκρίνεται με 
απόφαση του Διοικητικού Συμβουλίου. 

ΣΤ. Προσωπικό με σύμβαση έργου 

• Μια (1) θέση Παιδιάτρου. 

• Δύο (2) θέσεις Παιδοψυχολόγων. 

ΑΡΘΡΟ 4 

ΘΕΣΕΙΣ ΠΡΟΪΣΤΑΜΕΝΩΝ ΟΡΓΑΝΙΚΩΝ ΜΟΝΑΔΩΝ 

Οι Προϊστάμενοι των Υπηρεσιών του Νομικού Προσώ¬ 
που «ΒΡΕΦΟΝΗΠΙΑΚΟΣ - ΠΑΙΔΙΚΟΣ ΣΤΑΘΜΟΣ» ΔΗΜΟΥ 
ΗΛΙΟΥΠΟΛΗΣ επιλέγονται μεταξύ των μόνιμων υπαλλή¬ 
λων αυτού, σύμφωνα με τις ισχύουσες κάθε φορά διατά¬ 
ξεις, ως εξής: 


ΘΕΣΗ ΠΡΟΪΣΤΑΜΕΝΟΥ 

ΔΙΕΥΘΥΝΣΗ 
(με βαθμό Α και εν 
ελλείψει με βαθμό Β) 
ΤΜΗΜΑ ΔΙΟΙΚΗΤΙΚΩΝ & 
ΟΙΚ. ΥΠΗΡ. 

(με βαθμό Α και εν 
ελλείψει με βαθμό Β) 
ΤΜΗΜΑ ΒΡΕΦ/ΚΟΥ- 
ΠΑΙΔΙΚΟΥ ΣΤΑΘΜΟΥ 


ΚΛΑΔΟΣ 

ΠΕ Νηπιαγωγών ή ΤΕ16 ή ΤΕ9 


ΠΕ1ήΤΕ17 ή ΔΕΙ Διοικ. Λογιστ. 


ΠΕ Νηπιαγωγών ή ΤΕ16 ή ΤΕ9 


(με βαθμό Α και εν 
ελλείψει με βαθμό Β) 

Διευκρινίζεται ότι για την επιλογή των Προϊσταμένων 
των ανωτέρω οργανικών μονάδων δεν υπάρχει προβάδι¬ 
σμα κλάδου. 


ΑΡΘΡΟ 5 


1. Τατου διορισμού των καθηκόντων, των περιορισμών, 
του χρόνου εργασίας, της αστικής ευθύνης, των δικαιω¬ 
μάτων, των αδειών, των μεταβολών, της υπηρεσιακής .κα¬ 
τάστασης, των ειδικών αμοιβών, των πειθαρχικών αδικη¬ 
μάτων, των ποινών, της λύσης της υπαλληλικής σχέσης 
κ.λπ. καθενός των υπό του παρόντος ΟΈ.Υ προβλεπομέ- 
νων τακτικών μονίμων υπαλλήλων, διέπονται από τις δια¬ 
τάξεις του Ν. 1188/81 «Κώδικας Καταστάσεως Προσωπι¬ 
κού των ΟΤΑ» όπως αυτές ισχύουν κάθε φορά και οι κεί¬ 
μενες διατάξεις. 

2. Για την υπηρεσιακή κατάσταση του Προσωπικού με 
σύμβαση εργασίας ιδιωτικού δικαίου, θα έχουν εφαρμο¬ 
γή οι διατάξεις του Π.Δ. 410/95 «Κώδικας Προσωπικού με 
σύμβαση εργασίας ιδιωτικού δικαίου του Δημοσίου, των 
ΟΤΑ και των λοιπών ΝΠΔΔ» όπως αυτές ισχύουν κάθε φο¬ 
ρά. 

ΑΡΘΡΟ 6 


Η κατανομή του Προσωπικού γίνεται με απόφαση του 

Προέδρου του Διοικητικού Συμβουλίου, ανάλογα με τις 
υπηρεσιακές ανάγκες. 

ΑΡΘΡΟ 7 

Το Νομικό Πρόσωπο μπορεί να έχει εξωτερικούς συ¬ 
νεργάτες με σύμβαση μίσθωσης έργου, τα καθήκοντα τα 
καθήκοντα και οι υποχρεώσεις των οποίων αναφέρονται 
στον Κανονισμό Λειτουργίας και στη σύμβαση έργου. 

ΑΡΘΡΟ 8 

ΑΝΤΙΚΕΙΜΕΝΟ & ΑΡΜΟΔΙΟΤΗΤΕΣ ΔΙΕΥΘΥΝΣΗΣ - 
ΤΜΗΜΑΤΩΝ & ΓΡΑΦΕΙΩΝ 

Α. ΔΙΕΥΘΥΝΤΗΣ ΔΙΟΙΚΗΤΙΚΩΝ - ΟΙΚΟΝΟΜΙΚΩΝ ΥΠΗ¬ 
ΡΕΣΙΩΝ & ΒΡΕΦΟΝΗΠΙΑΚΟΥ - ΠΑΙΔΙΚΟΥ ΣΤΑΘΜΟΥ 

Στην αρμοδιότητα του ανήκουν: 

1. Η εποπτεία και ο έλεγχος των Τμημάτων και Γραφεί¬ 
ων που συγκροτούν την Διεύθυνση. 

2. Ο συντονισμός, η κατεύθυνση και η παροχή των απα¬ 
ραίτητων οδηγιών ανά τμήματα και γραφεία για την άακη- 
ση των αρμοδιοτήτων, σύμφωνα με τις διατάξεις του πα¬ 
ρόντος οργανισμού και σχετικών Νόμων και Διαταγμάτων. 

3. Η συγκέντρωση, η παρακολούθηση και κοινοποίηση 
στα αρμόδια τμήματα των διαταγμάτων και των διοικητι¬ 
κών αποφάσεων που κοινοποιούνται στο Νομικό Πρόσω¬ 
πο. 

4. Η τήρηση του εμπιστευτικού πρωτοκόλλου, εφόσον 
δεν τον τηρεί ο Πρόεδρος. 

5. Η παραλαβή της εισερχόμενης αλληλογραφίας, ο χα¬ 
ρακτηρισμός της, για την κατανομή σύμφωνα με το πε¬ 
ριεχόμενό της. 

6. Η άσκηση γενικής Διοικητικής εποπτείας στο προσω¬ 
πικό του Νομικού Προσώπου με οποιαδήποτε σχέση ερ¬ 
γασίας και εισήγηση στον Πρόεδρο του Νομικού Προσώ¬ 
που κάθε θέματος που αφορά την εν γένει κατάστασή 
του. 

7. Ο έλεγχος και η θεώρηση όλων των καταστάσεων 
πληρωμής του προσωπικού του Νομικού Προσώπου, των 
χρηματικών ενταλμάτων και λοιπών παραστατικών, πριν 
υπογραφούναπότον Πρόεδρο του Νομικού Προσώπου. 

8. Η παροχή οδηγιών για την σύνταξη του προϋπολογι¬ 
σμού του Νομικού Προσώπου, η εποπτεία κατάρτιση του 
καθώς και η επιμέλεια για τη σωστή εκτέλεση του και η 
υπόδειξη όταν παρίσταται ανάγκη, των απαραίτητων 
ενεργειών για την εξασφάλιση των εσόδων ή τη συγκρά¬ 
τηση δαπανών χωρίς να εμποδίζεται ο σκοπός του Νομι¬ 
κού Προσώπου. 

9. Η υπογραφή κάθε βεβαιωτικού σημειώματος για τα 
έσοδα του Νομικού Προσώπου. 

10. Η μεταβίβαση κάθε Νομικού θέματος στην Νομική 
Υπηρεσίατου Δήμου, καθώς και τεχνικών θεμάτων στη Δι¬ 
εύθυνση Τεχνικών Υπηρεσιών του Δήμου. 

11. Η συνεργασία με το Τμήμα Υγείας του Δήμου για θέ¬ 
ματα υγείας των νηπίων των Σταθμών και για τα κοινωνικά 
προβλήματα αυτών και των οικογενειών τους. 

Β. ΠΡΟΪΣΤΑΜΕΝΟΙ ΤΜΗΜΑΤΩΝ 

Στην αρμοδιότητα τους ανήκουν: 

1. Η εποπτεία και ο έλεγχος των γραφείων που συγκρο¬ 
τούν το τμήμα τους. 

2.0 συντονισμός, η καθοδήγηση και η παροχή των απα¬ 
ραίτητων οδηγιών στα γραφεία του τμήματος τους για 
την άσκηση των αρμοδιοτήτων τους. 

3. Ο έλεγχος, η θεώρηση όλων των εγγράφων των υφι- 
σταμένωντους και η συνυπευθυνότητά τους για την νομι¬ 


μότητα και πληρότητα αυτών, πριν την διαβίβασή τους 
στον Διευθυντή για τελική υπογραφή. 

4. Η μέριμνα και η ευθύνη για τη σύννομη, ορθή και τα¬ 
χεία διεκπεραίωση των υποθέσεων των αρμοδιοτήτων 
τους. 

5. Η εισήγηση για τη λήψη μέτρων για την εύρυθμη και 
ομαλή λειτουργία των τμημάτων τους. 

6. Η υποχρέωση να ενημερώνουν το γραφείο προσωπι¬ 
κού για τις ημερήσιες απουσίες τους ή απουσίες του προ¬ 
σωπικού του τμήματός τους. 

Ειδικότερα στην αρμοδιότητα του Προϊσταμένου του 
Τμήματος Βρεφονηπιακών Σταθμών ανήκουν οι εξής αρ¬ 
μοδιότητες: 

1. Προγραμματίζει, συντονίζει, οργανώνει και εποπτεύ¬ 
ει την πορεία του Παιδαγωγικού έργου, σε συνεργασία 
με τους Βρεφονηπιοκόμους και τους Επιστημονικούς συ¬ 
νεργάτες. 

2. Συντάσσει υπόδειγμα μηνιαίου διαιτολογίου σε συ¬ 
νεργασία με τον Παιδίατρο και επιμελείται της σωστής 
διατροφής των παιδιών σε συνεργασία με τον μάγειρα και 
τους Βρεφονηπιοκόμους. 

3. Προγραμματίζει και εποπτεύει την καθαριότητα των 
εσωτερικών και εξωτερικών χώρων των σταθμών σε συ¬ 
νεργασία με το προσωπικό καθαριότητας. 

4. Οργανώνει και διαμορφώνει τους χώρους σύμφωνα 
με τις παιδαγωγικές ανάγκες σε συνεργασία με τους Βρε¬ 
φονηπιοκόμους. 

5. Εμπλουτίζει τις παιδαγωγικές δυνατότητες απασχό¬ 
λησης των παιδιών με παιδαγωγικά υλικά, παιχνίδια και βι¬ 
βλία σύμφωνα με τις βασικές παιδαγωγικές προδιαγρα¬ 
φές και σε συνεργασία με τους παιδαγωγούς. 

6. Εποπτεύει την εξέλιξη των παιδιών μέσω των φύλων 
παρατήρησης, τα οποία συμπληρώνουν οι παιδαγωγοί 
κάθε τρίμηνο. 

7. Διοργανώνει τις τακτικές και έκτακτες συναντήσεις 
παιδαγωγών και γονέων σύμφωνα με τις αρχές της τακτι¬ 
κής ενημέρωσης των γονέων και όταν προκύψει ανάγκη ή 
πρόβλημα. 

8. Διοργανώνει τις εορταστικές, ενημερωτικές και πολι¬ 
τιστικές εκδηλώσεις, σύμφωνα με τις βασικές παιδαγωγι¬ 
κές αρχές και σε συνεργασία με τους παιδαγωγούς και 
τους επιστημονικούς συνεργάτες. 

9. Προβάλλει το παιδαγωγικό έργο και προάγει την ει¬ 
κόνα του Βρεφονηπιακού - Παιδικού Σταθμού μέσα από 
σύγχρονες μεθόδους επικοινωνίας και προβολής, όπως η 
προβολή μέσω ηλεκτρονικής και έντυπης ενημέρωσης, ή 
δημιουργία εντύπου του Βρεφονηπιακού - Παιδικού 
Σταθμού κ.λπ. όπως και μέσα από κάθε ενημερωτική, εορ¬ 
ταστική και πολιτιστική εκδήλωση του Βρεφονηπιακού - 
Παιδικού Σταθμού. 

ΤΜΗΜΑ ΔΙΟΙΚΗΤΙΚΩΝ & ΟΙΚΟΝΟΜΙΚΩΝ ΥΠΗΡΕΣΙΩΝ 

Α) Γ ραφείο Διοικητικού. 

Στην αρμοδιότητά του ανήκουν: 

1. Η εφαρμογή της ισχύουσας κάθε φορά νομοθεσίας 
σχετικά με την υπηρεσιακή κατάσταση του πόσης φύσε- 
ως προσωπικού του Νομικού Προσώπου. 

2. Η τήρηση των μητρώων, των ατομικών φακέλων και 
ευρετηρίων του προσωπικού του Νομικού Προσώπου με 
οποιαδήποτε θέση εργασίας, των συνταξιούχων, καθώς 
και των δελτίων παρουσίας τους και η φροντίδα για τη συ¬ 
νεχή παρακολούθηση και η ενημέρωση τους. 

3. Η σύνταξη κατά νόμο των πινάκων αρχαιότητας των 
υπαλλήλων του Νομικού Προσώπου. 

4. Η σύνταξη παραστατικών στοιχείων πληρωμής του 
υπηρετούντος προσωπικού και η κοινοποίηση των μετα¬ 
βολών εγκαίρως στο αρμόδιο γραφείο. 

5. Η διεξαγωγή όλων εκείνων των διαδικασιών που είναι 
απαραίτητες για την πρόσληψη προσωπικού, τις προα¬ 
γωγές, απολύσεις, παραιτήσεις, αποσπάσεις, μετατά¬ 
ξεις, συντάξεις, χορήγηση αδειών, πειθαρχικές υποθέ¬ 
σεις και η κοινοποίησής τους στο Τμήμα Λογιστικού. 

6. Η έκδοση πιστοποιητικών υπηρεσιακών μεταβολών 
για κάθε χρήση. 

7. Η έκδοση εγκυκλίων Προέδρου του Νομικού Προσώ¬ 
που που ρυθμίζουν τα εσωτερικά λειτουργικά προβλήμα¬ 
τα των Υπηρεσιών. 

8. Η παρακολούθηση του πειθαρχικού δικαίου που κάθε 
φορά ισχύει για το προσωπικό του Νομικού Προσώπου 
καιη ενημέρωση σχετικά του Προέδρου. 

9. Η σύνταξη του σχεδίου πρότασης Οργανισμού Εσω¬ 
τερικής Υπηρεσίας του Νομικού Προσώπου, προκειμέ- 
νου να τεθεί υπόψη του Σωματείου των Εργαζομένων για 
να εκφράσει την γνώμη του πριν διαβιβαστεί στο Διοικητι¬ 
κό Συμβούλιο για έγκριση. 

10. Η παραλαβή, από του Προϊσταμένους των τμημά¬ 
των, των ημερησίων δελτίων προσέλευσης και αναχώρη¬ 
σης του προσωπικού του Νομικού προσώπου για τη συ¬ 
νεχή παρακολούθηση και ενημέρωσή τους. 

11. Η συνεργασία με τον Πρόεδρο του Νομικού Προ¬ 
σώπου για την κατάρτιση των θεμάτων της ημερήσιας 
διάταξης του Διοικητικού Συμβουλίου και η επιμέλεια με 
ευθύνη του για την κοινοποίηση αυτών, κατά τις κείμενες 
διατάξεις των συνεδριάσεων, στους Συμβούλους του Δι¬ 
οικητικού Συμβουλίου. 

12. Η επιμέλεια για την προετοιμασία των αποφάσεων 
των πιο πάνω οργάνων. 

13. Η τήρηση των πρακτικών συνεδριάσεων του Διοικη¬ 
τικού Συμβουλίου. 

14. Η υποβολή αντιγράφων των αποφάσεων του Διοικη¬ 
τικού Συμβουλίου στην αρμόδια Διοικητική αρχή ή το Δη¬ 
μοτικό Συμβούλιο, αναλόγωςτου θέματος, για έγκριση. 

15. Η διαβίβαση στις αρμόδιες υπηρεσίες του Νομικού 
Προσώπου ή του Δήμου, αποφάσεων σχετικό με το αντι¬ 
κείμενο της αρμοδιότητας τους. 

16. Η τήρηση ευρετηρίου αποφάσεων του Διοικητικού 
Συμβουλίου και εγκριτικών ή μη αποφάσεων της Διοικητι¬ 
κής Αρχής. 

17. Ηπαραλαβή καιη αυθημερόνπρωτοκόλληση, ευρε- 
τηρίαση και συσχέτιση των πάσης (φύσεως εισερχομέ¬ 
νων εγγράφων. 

18. Η έγκαιρη διανομή στις διευθύνσεις, τα τμήματα και 
τα γραφεία των εγγράφων προς ενέργεια και η τήρηση 
των πρωτοτύπων στο αρχείο. 

19. Η παραλαβή και η ταξινόμηση των προοριζομένων 
για αρχειοθέτηση εγγράφων. 

20. Η διεκπεραίωση κάθε εισερχομένου ή εξερχόμενου 
εγγράφου και η τήρηση των σχετικών βιβλίων παράδο¬ 
σης. 

21. Η τήρηση του γενικού αρχείου του Νομικού προσώ¬ 
που και η εισήγηση για την καταστροφή του θεωρούμε¬ 
νου σαν άχρηστου, όταν απαιτείται. 

22. Η τήρηση του αρχείου όλων των Διευθύνσεων του 
Νομικού Προσώπου καθώς και του αρχείου της Εφημερί¬ 
δας της Κυβέρνησης. 

23. Η μέριμνα για την τοιχοκόλληση και κοινοποίηση 


των διακηρύξεων των δημοπρασιών, των εγγράφων και 
των πιστοποιητικών διαφόρων αρχών. 

Β) Γραφείο Λογιστηρίου, Προμηθειών και διαχείρισης 
υλικού. 

Στην αρμοδιότητα του ανήκουν: 

1. Η ευθύνη κάθε εισφοράς και εσόδου του Νομικού 
προσώπου. 

2. Η έκδοση των βεβαιωτικών σημειωμάτων των οίκο- 
θεν εισπράξεων των υπόχρεων, όταν αυτό απαιτείται. 

3. Η επιμέλεια της εκκαθάρισης και εντολής πληρωμής 
κάθε δαπάνης του Νομικού Προσώπου. 

4. Ο έλεγχος των προβλεπόμενων από το Νόμο δικαιο- 
λογητικών κάθε δαπάνης. 

5. Ο έλεγχος της διαπίστωσης της ύπαρξης σχετικής 
πίστωσης για την πληρωμή της δαπάνης. 

6. Η αναγνώριση των πιστωτών του Νομικού Προσώ¬ 
που με την προσυπογραφή των πράξεων εκκαθάρισης, 
αναγνώρισης και έκδοσης των οικείων χρηματικών 
ενταλμάτων μέσα στις πιστώσεις του προϋπολογισμού. 

7. Η καταχώρηση των ενταλμάτων στα οικεία βιβλία και 
η αποστολή τους στο ταμείο για εξόφληση. 

8. Η τήρηση των από του Νόμου προβλεπομένων βί¬ 
βλων. 

9. Η σύνταξη μισθοδοτικών Καταστάσεων όλου του 
προσωπικού του Νομικού Προσώπου, η μέριμνα για την 
τακτική και έγκαιρη πληρωμή των πάση φύσεως αποδο¬ 
χών όλων των μισθωτών του Νομικού Προσώπου και η 
εκτέλεση κάθε εργασίας που έχει σχέση με την ασφάλι¬ 
σή τους. 

10. Η επιμέλεια για την παρακράτηση και απόδοση των 
προστίμων που επιβάλλονται στο προσωπικό, καθώς και 
η συνεργασία του με το γραφείο προσωπικού, για κάθε 
θέμα που αφορά τους εργαζόμενους. 

11. Η διενέργεια κάθε πράξης σχετικής με την προμή¬ 
θεια όλων των ειδών για τις ανάγκες του Νομικού Προ¬ 
σώπου και τη λειτουργία των Παιδικών Σταθμών, με την 
άμεση επίβλεψη του Προϊσταμένου του τμήματος και του 
Διευθυντού. 

12. Η επιμέλεια της έγκαιρης και κανονικής παραλαβής 
από τη αρμόδια επιτροπή, κάθε προμήθειας και η ευθύνη 
παράδοσης αυτών στην αποθήκη των Παιδικών Σταθ¬ 
μών, ανάλογα με τις ανάγκεςτους, δυνάμει αποδεικτικών 
παραλαβής των υπευθύνων, για τη διαφύλαξη αυτών. 

13. Η σύνταξη σχεδίων προϋπολογισμού - απολογι¬ 
σμού, προκειμένου να τεθεί υπόψη των προϊσταμένων 
του τμήματος και της Διεύθυνσης, πριν διαβιβαστεί στο 
Δ.Σ. 

14. Η εκτέλεση κάθε εργασίας που αφορά θέματα προ¬ 
ϋπολογισμού και η πορεία παρακολούθησής του και σύ¬ 
νταξη σχετικής εισήγησης για αναμόρφωσή του, όπου 
και όταν παρίσταται ανάγκη. 

15. Η επιμέλεια σύνταξης αιτιολογημένης έκθεσης επί 
του απολογισμού εσόδων και εξόδων του Νομικού Προ¬ 
σώπου. 

16. Η συγκέντρωση κάθε κινητής και ακίνητης περιου¬ 
σίας του Νομικού Προσώπου, καθώς και η περιφρούρη¬ 
ση των δικαιωμάτων κυριότητας, νομής και κατοχής από 
το Νομικό Πρόσωπο της ακίνητης περιουσίας, με την συ¬ 
νεργασία της Νομικής Υπηρεσίας του Δήμου, εάν υφί- 
σταται. 

17. Η τήρηση αρχείου κληροδοτημάτων και δωρεών 
του Νομικού Προσώπου. 

ΤΜΗΜΑ ΒΡΕΦΟΝΗΠΙΑΚΟΥ-ΠΑΙΔΙΚΟΥ ΣΤΑΘΜΟΥ 

Για την καλύτερη λειτουργία του τμήματος θα ορίζεται 
από τον Πρόεδρο υπεύθυνος για κάθε παράρτημα από το 
παιδαγωγικό προσωπικό, ο οποίος θα έχει την γενική επί¬ 
βλεψη της λειτουργίας και την εποπτεία του προσωπικού 
του Σταθμού. 

Α) Γ ραφείο Βρεφονηπιοκόμων, παιδικών δραστηριοτή¬ 
των και εργασιών. 

Στην αρμοδιότητα των υπαλλήλων ανήκουν: 

1. Η σωστή ψυχοσωματική υγεία και ψυχοκινητική εξέ¬ 
λιξη των παιδιών, με πραγματοποίηση προγραμμάτων, 
ανάλογα με τις ηλικίες τους. 

2. Η εισήγηση στον Προϊστάμενο ή Δ/ντή για τον έγκαι¬ 
ρο εφοδιασμό των αιθουσών με τα απαραίτητα απαιτού- 
μενα είδη. 

3. Η συμμετοχή στο σχεδίασμά του προσχολικού προ¬ 
γράμματος και η φροντίδα για απασχόληση των παιδιών, 
σύμφωνα με το ημερήσιο πρόγραμμα. 

4. Η ευθύνη για τα εποπτικά μέσα διδασκαλίας, το εκ¬ 
παιδευτικό υλικό και γενικά κάθε υλικό που τους έχει δια¬ 
τεθεί. 

5. Η παρακολούθηση στη διανομή του φαγητού στα παι¬ 
διά και η φροντίδα τους κατά την ώρα του φαγητού. 

6. Η φροντίδα για την ανάπτυξη των παιδιών. 

7. Η διατήρηση της επαφής με τους γονείς και η ενημέ¬ 
ρωση τους για την συμπεριφορά και την ψυχοσωματική 
υγεία των παιδιών τους. 

8. Η τήρηση μητρώου βρεφών και νηπίων. 

9. Η φροντίδα και η ενημέρωση του Προϊσταμένου για 
την καθημερινή παρουσίατωνπαιδιώντου παιδικού Σταθ¬ 
μού. 

10. Οι βοηθοί βρεφονηπιοκόμων βοηθούν το παιδαγω¬ 
γικό προσωπικό σε όλα τα καθήκοντάτου και εκτελούντις 
οδηγίες που παίρνουν από αυτό. Σε περίπτωση απουσίας 
του παιδαγωγικού προσωπικού, αντικαθιστούν αυτό 
απευθυνόμενοι στον Προϊστάμενο του Τμήματος για βοή¬ 
θεια και υποστήριξη. 

Β) Γ ραφείο λοιπού προσωπικού 

α) Μάγειροι - προσωπικό μαγειρείου 

Στην αρμοδιότητάτου ανήκουν: 

1. Η φροντίδα και η παραλαβή από το Γ ραφείο Προμη¬ 
θειών και Διαχείρισης, της αναγκαίας ποσότητας τροφί¬ 
μων. 

2. Υπογράφουν τα σχετικά δελτία εξαγωγής υλικού. 

3. Ευθύνονται για την επιμελημένη και έγκαιρη Παρα¬ 
σκευή του φαγητού, σύμφωνα με το ισχύον ποσοτολόγιο 
και διαιτολόγιο. 

4. Φροντίζουν για την έγκαιρη τακτοποίηση των προμη- 
θευομένων τροφίμων και ειδών καθαριότητας στον κα¬ 
τάλληλο χώρο αποθήκευσης αυτών και μεριμνούν για τη 
διατήρηση της τάξης και της καθαριότητας του χώρου 
αυτού. 

5. Φροντίζουν για την προετοιμασία του φαγητού, το 
σερβίρισμα του προγεύματος και του γεύματος των παι¬ 
διών. 

6. Φροντίζουν για το πλύσιμο όλων των μαγειρικών 
σκευών και την τακτοποίησή τους. 

7. Ευθύνονται για τα μαγειρικά σκεύη και λοιπά είδη 
εστιάσεως που παραλαμβάνουν, καθώς και για την καλή 
συντήρηση καθαριότητας αυτών και του χώρου του μα¬ 
γειρείου. 

8. Οι βοηθοί μαγείρων βοηθούν το μάγειρα στην παρα¬ 
σκευή του φαγητού και τη διανομή του, στην συγκέντρω¬ 


ση και καθαριότητα των ειδών εστίασης, στην καθαριό¬ 
τητα του μαγειρείου και της αποθήκης τροφίμων καθώς 
και στους λοιπούς χώρους όταν απαιτείται. 

β) Προσωπικό καθαριότητας 

1. Ευθύνεται για την καθαριότητα των εσωτερικών και 
εξωτερικών χώρων των Παιδικών Σταθμών. 

2. Παραλαμβάνει υλικά καθαριότητας από τον υπεύθυ¬ 
νο του Σταθμού και υπογράφει σχετικό δελτίο εξαγωγής. 

3. Ευθύνεται για την παραλαβή του ιματισμού των Παι¬ 
δικών Σταθμών, την καλή συντήρηση, την καθαριότητα 
και την φύλαξη αυτών στον κατάλληλο χώρο. 

4. Φροντίζουν για την τακτοποίηση των κρεβατιών και 
την συχνή αλλαγή σεντονιών. 

5. Εκτελεί κάθε εργασία που του ανατίθεται από τον 
Υπεύθυνο του Παραρτήματος εκτός της παιδαγωγικής. 

Όλο το παραπάνω προσωπικό, μαγειρείου και καθα¬ 
ριότητας, υποχρεούται για την χρησιμοποίηση των μέ¬ 
σων ατομικής προστασίας και υγιεινής (γάντια, καπέλα, 
ρόμπες, κ.λπ.) για αποφυγή μολυσματικών ασθενειών. 

ΑΡΘΡΟ 9 

Πέρα των αρμοδιοτήτων, αντικειμένων και καθηκόντων 
κάθε υπηρεσίας και του προσωπικού, που αναφέρεται 
στο άρθρο 7 του παρόντος, ανήκουν και όλα τα συναφή 
που απορρέουν από τις διατάξεις Νόμων ή Υπουργικές 
αποφάσεις για το μόνιμο και Ιδιωτικού Δικαίου προσωπι¬ 
κό, όπως και όσα ανατίθενται με απόφαση του Προέδρου 
του Νομικού Προσώπου για το προσωπικό του άρθρου 7. 

ΑΡΘΡΟ 10 

Θέματα που αναφέρονται στην λειτουργία του ΒΡΕ¬ 
ΦΟΝΗΠΙΑΚΟΥ - ΠΑΙΔΙΚΟΥ ΣΤΑΘΜΟΥ ΔΗΜΟΥ ΗΛΙΟΥ¬ 
ΠΟΛΗΣ και δεν περιλαμβάνονται στον παρόντα Ο.Ε.Υ., 
ρυθμίζονται με αποφάσεις του Διοικητικού Συμβουλίου 
του Νομικού Προσώπου, είτε δια του κανονισμού Λει¬ 
τουργίας αυτού. 

ΑΡΘΡΟ 11 

Ο παρών Οργανισμός ισχύει και γίνεται εκτελεστός 
από την δημοσίευση του στην Εφημερίδα της Κυβέρνη¬ 
σης. 

ΑΡΘΡΟ 12 

Από τις Διατάξεις του ως άνω Ο.Ε.Υ. προκαλείται δα¬ 
πάνη 350.000.000 δρχ. σε βάρος του προϋπολογισμού 
του Νομικού Προσώπου για το τρέχον έτος για τα επόμε¬ 
να δε έτη στα ίδια περίπου επίπεδα. 

ΠΙΝΑΚΑΣ ΠΡΟΒΛΕΠΟΜΕΝΩΝ ΘΕΣΕΩΝ ΤΟΥ Ο.Ε.Υ 
ΤΟΥ ΝΠΔΔ «Βρεφονηπιακός-Παιδικός Σταθμός» Ηλιού¬ 
πολης. 

Προβλε- Υπηρε- 

ΚΛΑΔΟΣ πόμενες τούντες Κενές 


Α. ΜΟΝΙΜΟ ΠΡΟΣΩΠΙΚΟ 

ΠΕΙ Διοικητικού 
ΤΕ17 Τ εχ. Διοικ. Λογ. 

ΔΕΙ Διοικητικού 
ΠΕΙ Νηπιαγωγών 
ΤΕ 16 Νηπιαγωγών 
ΤΕ9 Βρεφ/κομίας 
ΔΕ8 Βοηθ. Βρεφ/μίας 
ΔΕ32 Μαγείρων 
ΥΕ14 Βοηθ. Μαγείρου 
ΥΕ16 Προσ. Καθαριότητας 


1 - 1 

2 - 2 

2 - 2 

5 1 4 

11 11 

10 6 4 

6 - 6 

7 - 7 

6 6 

14 8 6 

ΚΛΑΔΟΣ 


Προβλε- Υπηρε- 
πόμενες χούντες Κενές 


Β. ΠΡΟΣΩΠΙΚΟ ΙΔ. 
ΑΟΡΙΣΤΟΥ ΧΡΟΝΟΥ 


ΔΕ8 Βοηθ. Βρεφ/μίας 1 1 

ΥΕ14 Βοηθ. Μαγείρου 1 1 

ΥΕ16 Προσ. Καθαριότητας 2 2 

Γ. ΠΡΟΣΩΠΙΚΟ ΙΔ. 

ΟΡΙΣΜΕΝΟΥ ΧΡΟΝΟΥ 


ΤΕ9 Βρεφονηπιοκομίας 3 

ΔΕ32 Μαγείρων 2 

ΥΕ14 Βοηθ.Μαγειρ. 2 

ΥΕ 16 Προσ. Καθαριότητας 2 

ΤΕ2 Κοιν. Λειτουργών 1 

Δ. ΠΡΟΣΩΠΙΚΟ ΜΕ 
ΣΥΜΒΑΣΗ ΕΡΓΟΥ 

Παιδίατρος 1 

Παιδοψυχολόγοι 2 


Η παρούσα να δημοσιευθεί στην εφημερίδα της Κυβερ- 
νήσεως. 


Αθήνα, 17 Απριλίου 2000 

Με εντολή ο Γεν. Γραμμ. Περιφέρειας 
Η Διευθύντρια 

ΕΜΜΑΝΟΥΕΛΑ ΠΑΝΑΓΙΩΤΟΥ 


Αριθ. 2880 (2) 

Σύσταση Νομικού Προσώπου στο Δήμο Πέτρας με την 
ονομασία «Σχολική επιτροπή» Δημοτικού - Νηπιαγω¬ 
γείου. 

Ο ΓΕΝ. ΓΡΑΜΜΑΤΕΑΣ ΠΕΡΙΦΕΡΕΙΑΣ ΒΟΡΕΙΟΥ ΑΙΓΑΙΟΥ 

Έχοντας υπόψη: 

1) ΤΙς διατάξεις του άρθρου 203 του Δ.Κ.Κ. (Π.Δ. 
410/95) και του Ν. 2503/97. 

2) Τις διατάξεις του άρθρου 5 του Ν.1894/90 όπου ορί¬ 
ζεται ότι συνιστώνται δημοτικά ή κοινοτικά Νομικά Πρό¬ 
σωπα με την επωνυμία «Σχολικές επιτροπές». 

3) Τηναρίθμ. 1Β/2000 απόφαση του Δ.Σ. του Δήμου Πέ¬ 
τρας. Αποφασίζουμε: 

1) Συνιστούμε στο Δήμο Πέτρας Νομικό πρόσωπο με 
την ονομασία «Σχολική Επιτροπή Δημοτικού - Νηπιαγω¬ 
γείου». 

2) Σκοπός του Νομ. Προσώπου είναι: 

α) η διαχείριση των πιστώσεων που διατίθενται για τις 
λειτουργικές δαπάνες καθαριότητας, φωτισμού, ύδρευ¬ 
σης, τηλεφώνου, αναλώσιμων υλικών κλπ. 

β) Η εκτέλεση μακρών έργων για επισκευή και συντή¬ 
ρηση των διδακτηρίων. 

γ) Η αποκατάσταση φθορών και ζημιών των επίπλων 
εξοπλισμού και γενικά των διδακτηριακών εγκ/σεων. 

δ) Η φροντίδα για την εξεύρεση πόρων και ο εφοδια¬ 
σμός των σχολικών μονάδων με έπιπλα και σκεύη, με βι¬ 
βλία για τη σχολική βιβλιοθήκη και γενικά με όλα τα μέσα 
που είναι απαραίτητα για τη λειτουργία τους και γενικό¬ 
τερα η λήψη όλων των μέτρων που κρίνονται αναγκαία για 
τη στήριξη της διοικητικής λειτουργίας των σχολικών μο¬ 
νάδων. 

3) Το Ν.Π. διοικείται από δμελές Δ.Σ. αποτελούμενο από 
τον εκάστοτε Δήμαρχο Πέτρας ή τον Αντιδήμαρχο ή Πρό¬ 


εδρο του Δ.Σ. ή Δημοτικό Σύμβουλο ως Πρόεδρο της Επι¬ 
τροπής που ορίζονται από το Δ.Σ., τον εκάστοτε Δ/ντή του 
Δημοτικού Σχολείου και τον εκάστοτε Δ/ντή του Νηπια¬ 
γωγείου, ένα εκπρόσωπο του Συλλόγου Γονέων και κηδε¬ 
μόνων του Δημοτικού και ένα εκπρόσωπο του Συλλόγου 
Γ ονέων και Κηδεμόνων του Νηπιαγωγείου. 

4) Η θητεία των μελών του Δ.Σ. ακολουθεί την Δημοτική 
περίοδο. 

5) Πόροι του Ν.Π. είναι: 

α) Η ετήσια επιχορήγηση του Δήμου. 

β) Η ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές κλπ. 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεστιών. 

ε) Πρόσοδοι από την περιουσία. 

6) Το Ν.Π. εκπροσωπείται στα δικαστήρια και σε κάθε 
δημόσια αρχή από τον Πρόεδρο του Δ.Σ. αναπληρούμενο 
από τον αντιπρόεδρο. 

7) Το Ν.Π. εκλέγει ένα από τα μέλη του ως Αντιπρόεδρο 
και ένα ως Γραμματέα. 

Με την παρούσα απόφαση προκαλείται, δαπάνη ύψους 
2.000.000 δρχ. για το τρέχον έτος καθώς και για τα επό¬ 
μενα έτη. 

Για την ανωτέρω δαπάνη έχει εγγράφει πίστωση στον 
προϋπ/σμότου Δήμου Πέτρας. 

Η παρούσα απόφαση να δημοσιευθεί στην Εφημερίδα 
της Κυβέρνησης. 

Μυτιλήνη, 31 Μαρτίου 2000 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής Τ.Α.Α. 

Π. ΣΕΡΑΪΔΗΣ 


Αριθ. 2879 (3) 

Σύσταση Νομικού Προσώπου στο Δήμο Πέτρας με την 
ονομασία «Σχολική επιτροπή» Λυκείου - Γυμνασίου Πέ¬ 
τρας. 

Ο ΓΕΝ. ΓΡΑΜΜΑΤΕΑΣ ΠΕΡΙΦΕΡΕΙΑΣ ΒΟΡΕΙΟΥ ΑΙΓΑΙΟΥ 

Έχοντας υπόψη: 

1) Τις διατάξεις του άρθρου 203 του Δ.Κ.Κ. (Π.Δ. 
410/95) και του Ν. 2503/97. 

2) Τις διατάξεις του άρθρου 5του Ν.1894/90 όπου ορί¬ 
ζεται ότι συνιστώνται δημοτικά ή κοινοτικά Νομικά Πρό¬ 
σωπα με την επωνυμία «Σχολικές επιτροπές». 

3) Την αρίθμ. 1Α/2000 απόφαση του Δ.Σ. του Δήμου Πέ¬ 
τρας. Αποφασίζουμε: 

1) Συνιστούμε στο Δήμο Πέτρας Νομικό πρόσωπο με 
την ονομασία «Σχολική Επιτροπή Λυκείου - Γ υμνασίου Πέ¬ 
τρας». 

2) Σκοπός του Νομ. Προσώπου είναι: 

α) η διαχείριση των πιστώσεων που διατίθενται για τις 
λειτουργικές δαπάνες καθαριότητας, φωτισμού, ύδρευ¬ 
σης, τηλεφώνου, αναλώσιμων υλικών κλπ. 

β) Η εκτέλεση μικρών έργων για επισκευή και συντήρη¬ 
ση των διδακτηρίων. 

γ) Η αποκατάσταση φθορών και ζημιών των επίπλων 
εξοπλισμού κατ γενικά των διδακτηριακών εγκ/σεων. 

δ) Η φροντίδα για την εξεύρεση πόρων και ο εφοδια¬ 
σμός των σχολικών μονάδων με έπιπλα και σκεύη, με βι¬ 
βλία για τη σχολική βιβλιοθήκη και γενικά με όλα τα μέσα 

που είναι απαραίτητα για τη λειτουργία τους και γενικό- 
τεραη λήψη όλωντων μέτρωνπου κρίνονται αναγκαία για 
τη στήριξη της διοικητικής λειτουργίας των σχολικών μο¬ 
νάδων. 

3) Το Ν.Π. διοικείταιαπό7μελέςΔ.Σ. αποτελούμενο από 
τον εκάστοτε Δήμαρχο ΠέτραςήτονΑντιδήμαρχοή Πρό¬ 
εδρο του Δ.Σ. ή Δημοτικό Σύμβουλο ως Πρόεδρο της Επι¬ 
τροπής που ορίζεται από το Δ.Σ., τον εκάστοτε Δ/ντή του 
Λυκείου Πέτρας τον εκάστοτε Δ/ντή του Γυμνασίου Πέ¬ 
τρας, ένα εκπρόσωπο του Συλλόγου Γονέων και κηδεμό¬ 
νων του Λυκείου και ένα εκπρόσωπο του Συλλόγου Γ ονέ¬ 
ων και Κηδεμόνωντου Γ υμνασίου. 

4) Από ένα εκπρόσωπο των μαθητικών κοινοτήτων του 
Λυκείου και του Γυμνασίου. 

Η θητεία των μελών του Δ.Σ. ακολουθεί την Δημοτική 
περίοδο. 

5) Πόροι του Ν.Π. είναι: 

α) Η ετήσια επιχορήγηση του Δήμου. 

β) Η ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές κλπ. 


δ) Εισπράξει ς από το αντίτιμο των παρεχομένων πραγ¬ 
μάτων ή υπηρεσιών. 

ε) Πρόσοδοι από την περιουσία. 

6) Το Ν.Π. εκπροσωπείται, στα δικαστήρια και σε κάθε 
δημόσια αρχή από τον Πρόεδρο του Δ.Σ. αναπληρούμενο 
από τον αντιπρόεδρο. 

7) Το Ν.Π. εκλέγει ένα από τα μέλη του ως Αντιπρόεδρο 
και ένα ως Γραμματέα. 

Με την παρούσα απόφαση προκαλείται δαπάνη ύψους 
3.500.000 δρχ. για το τρέχον έτος καθώς και για τα επό¬ 
μενα έτη η οποία αντιμετωπίζεται από τον αντίστοιχο Κ.Α. 
του προυπ/σμού του Δήμου Πέτρας. 

Η παρούσα απόφαση να δημοσιευθεί στην Εφημερίδα 
της Κυβέρνησης. 

Μυτιλήνη, 31 Μαρτίου 2000 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής Τ.Α.Α. 

Π. ΣΕΡΑΪΔΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΡ * ΡΑΧ 52 34 312 

ΗΛΕΚΤΡΟΝΙΚΗ ΔΙΕΥΘΥΝΣΗ: ήΙΙρ: νννννν.βΐ.9 γ 

Θ-ΓΠ3Π: ννθθΓΠ33ΐθΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 


Σολωμού 51 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 

5225 761 - 5230 841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 

(031)423 956 

Πληροφορίες δημοσιευμάτων λοιπών Φ.Ε.Κ. 

5225 713 - 5249 547 

ΠΕΙΡΑΙΑΣ - Νικήτα 6-8 Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 6381 100 

Φωτοαντίγραφα παλαιών Φ.Ε.Κ. 

5248 141 



Βιβλιοθήκη παλαιών Φ.Ε.Κ. 

5248 188 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Οδηγίες για δημοσιεύματα Α.Ε. - Ε.Π.Ε. 

5248 785 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Εγγραφή Συνδρομητών Φ.Ε.Κ. και 


ΛΑΡΙΣΑ - Διοικητήριο Τ.Κ. 411 10 

(041) 597449 

αποστολή Φ.Ε.Κ. 

5248 320 

ΚΕΡΚΥΡΑ -Σαμαρά 13 Τ.Κ. 491 00 

(0661) 89 127/89 120 



ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(081) 396 223 



Τ.Κ. 811 00 Μυτιλήνη 

(0251) 46 888/47 533 


ΠΕΡΙΦΕΡΕΙΑΚΑ ΓΡΑΦΕΙΑ 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
βσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά βσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ 

■ 



Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 

δρχ· 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 

» 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠ ΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουντο μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από 08.00 έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































